CRC รายได้เพิ่ม-ค่าใช้จ่ายการขายลด! ดันกำไรปี 64 โต 28% แจกปันผล 0.30 บ.
CRC รายได้เพิ่ม-ค่าใช้จ่ายการขายลด! ดันกำไรปี 64 โต 28% แจกปันผล 0.30 บ./หุ้น ขึ้น XD 5 พ.ค. กำหนดจ่าย 27 พ.ค.65
25 ก.พ. 2565

บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยบริษัทฯ มีกำไรเพิ่มขึ้นเนื่องจากรายได้จากการขายเพิ่มขึ้นเป็น 1.75 แสนล้านบาท จากงวดเดียวกันของปีก่อนอยู่ที่ 1.73 แสนล้านบาท ส่งผลให้รายได้รวมปี 2564 เท่ากับ 1.95 แสนล้านบาท เพิ่มขึ้นจากช่วงเดียวกันของปีก่อนอยู่ที่ 1.94 แสนล้านบาท
นอกจากนี้ค่าใช้จ่ายในการขาย ปี 2564 เท่ากับ 40,363 ล้านบาท ลดลงร้อยละ 0.4 จากปีก่อน โดยมีสาเหตุหลักจากการบริหารและควบคุมค่าใช้จ่ายให้ มีประสิทธิภาพ ภายใต้มาตรการ Lockdown เช่น ค่าเช่า ค่าสาธารณูปโภค ค่าส่งเสริมการขายและค่าโฆษณาประชาสัมพันธ์ เป็นต้น
นอกจากนี้บริษัทฯ เตรียมปันผลจากงวดดำเนินงานวันที่ 1 ม.ค.2564-31 ธ.ค.2564 และกำไรสะสม เป็นเงินสดในอัตรา 0.30 บาท/หุ้น กำหนดวันที่ไม่ได้รับสิทธิปันผลในวันที่ 5 พ.ค. 2565 และกำหนดจ่ายปันผลในวันที่ 27 พ.ค. 2565